Folkets Amanda

Folkets Amanda er en filmpriskategori under Amandaprisen som deles ut til en norsk kinofilm. Prisen er blitt delt ut siden 2007 og er Amandas eneste publikumspris hvor publikum kan være med å stemme fram vinneren gjennom nettavstemning. Klassen var i utgangspunktet ment å være en erstatning for klassen beste norske kinofilm og hadde navnet Folkets Amanda — beste norske kinofilm. Etter protester fra filmbransjen valgte Amandakomiteen å gjeninnføre klassen beste norske kinofilm hvor vinner kåres av en jury og i tillegg beholde Folkets Amanda som en ny publikumspris. 

Under første utdeling av prisen i 2007, ble ti filmer nominert til første avstemningsrunde av en jury. Fem av disse gikk videre til en finalerunde. Fra 2008 til 2012 og i 2020 var alle filmer sluppet i perioden automatisk med i første runde av avstemningen. Deretter gikk ti filmer videre til neste runde og fem av dem igjen til finalerunden. Mellom 2012 og 2019 var det filmer som hadde hatt et visst antall kinopublikummere som var med i første runde av avstemningen. Av dem gikk fem eller tre til finalerunden. Fra 2021 blir de fem mest sette filmene nominert til prisen.

En forløper til prisen het Folkets filmpris og ble delt ut under Den norske filmfestivalen mellom 2003 og 2006, men ikke som en del av Amandautdelingen. Folkets filmpris ble delt ut til skuespillere i stedet for til filmer.

Avstemningen til Folkets Amanda er blitt arrangert av VG (2007-2012), som før det hadde arrangerte Folkets filmpris, Dagbladet (2013-2016), TV 2 (2017-2018), Filmweb (2019 og 2025) og NRK (2020-2024). De første årene kunne også TV-seerne stemme på finalistene ved hjelp av telefonavstemning under selve Amandautdelingen. 

 Vinnere 
 Folkets filmpris 
ÅrMottaker 2003 Kristoffer Joner 2004 Ane Dahl Torp 2005Aksel Hennie 2006 Kællæne i Lange flate ballær

 Folkets Amanda 
ÅrMottakerRegissør 2007 Fritt vilt Regi: Roar Uthaug2008 Kautokeino-opprøret Nils Gaup 2009 Max Manus Espen Sandberg og Joachim Rønning 2010 Engelen Margreth Olin 2011 Trolljegeren André Øvredal 2012 Hodejegerne Morten Tyldum 2013 Kon-Tiki Joachim Rønning og Espen Sandberg 2014 Gåten Ragnarok Mikkel B. Sandemose 2015  Børning Hallvard Bræin 2016  El Clásico Halkawt Mustafa 2017  Marcus & Martinus – Sammen om drømmen Daniel Fahre 2018  Den 12. mann Harald Zwart 2019  Skjelvet John Andreas Andersen 2020 Kaptein Sabeltann og den magiske diamant Rasmus A. Sivertsen og Marit Moum Aune 2021  Generasjon Utøya Generasjon Utøya 2022  Verdens verste menneske Joachim Trier 2023 Kampen om Narvik Erik Skjoldbjærg 2024 Sulis 1907 Nils Gaup 2025 Nr. 24 John Andreas Andersen

Referanser

 Kilder 



Kategori:Utmerkelser etablert i 2003